CELEX ID: 52017DC0662

--- ENGLISH ---

Document:
$en_document

Summary:
$en_summary

--- DANISH ---

Document:
EUROPA-KOMMISSIONEN
Bruxelles, den 13.11.2017
COM(2017) 662 final
RAPPORT FRA KOMMISSIONEN TIL EUROPA-PARLAMENTET OG RÅDET
Årsberetning om gennemførelsen af Den Europæiske Unions politikker for humanitær bistand i 2016
Indholdsfortegnelse
Indledning
Indledning
Oversigt over de vigtigste humanitære bistandsoperationer i 2016
Oversigt over de vigtigste humanitære bistandsoperationer i 2016
Yderligere oplysninger og kilder
Yderligere oplysninger og kilder
Indledning
I denne beretning præsenteres Kommissionens vigtigste aktiviteter og politiske resultater i 2016 på området humanitær bistand, som blev gennemført af Generaldirektoratet 
for Humanitær Bistand og Civilbeskyttelse (GD ECHO)
. Denne beretning er udarbejdet i henhold til artikel 19 i
 
Rådets forordning (EF) nr. 1257/96 af 20. juni 1996 om humanitær bistand, i henhold til hvilken Kommissionen skal forelægge Europa-Parlamentet og Rådet en årsberetning, der indeholder et resumé af de foranstaltninger, som er finansieret i løbet af det foregående år.
Oversigt over de vigtigste humanitære bistandsoperationer i 2016
I 2016 voksede de humanitære kriser målt i antal, kompleksitet og alvor. Der var over 50 væbnede konflikter med kun lille eller slet ingen bedring i de mest alvorlige store kriser såsom dem i Syrien, Yemen, Sydsudan og regionen omkring Tchadsøen. Naturkatastrofer – der er knyttet til megatendenser såsom klimaforandringer, urbanisering og demografisk pres – har i de seneste år skabt humanitære behov for ca. 26 mio. mennesker hvert år. Alt i alt havde mere end 95 mio. mennesker i 40 lande behov for humanitær bistand i 2016, og næsten 65 mio. mennesker (heraf halvdelen børn) blev fordrevet, hvilket er flere end nogensinde før.
På denne dramatiske baggrund var EU's budget for humanitær bistand i 2016 det højeste nogensinde, nemlig på 1,8 mia. EUR
1
.
Reaktionen på krisen i Syrien
En betydelig del af EU's budget for humanitær bistand i 2016 gik til støtte til flygtninge i de lande, der er mest direkte berørt af krisen i Syrien, samt til mennesker i Syrien med behov for humanitær bistand.
Kommissionen har således afsat 454 mio. EUR til humanitære operationer i Syrien og nabolandene i overensstemmelse med de tilsagn, der blev givet på Londonkonferencen i februar 2016.
I Syrien gik næsten halvdelen af Kommissionens humanitære bistand til øjeblikkelige livreddende operationer og humanitære nødhjælpsoperationer. Derudover omfattede støtten tilvejebringelse af sikkert drikkevand, sanitet og hygiejne, fødevarer, beskyttelse af børn og nødforsyninger. I Jordan og Libanon er en del af EU's humanitære bistand blevet ydet som kontant bistand til de mest sårbare flygtninge, livreddende sekundær sundhedspleje, ikkeformel uddannelse, indkvartering samt vand, hygiejne og sanitet. Indsatsen fokuserede også på stærk opbakning på internationalt plan til uhindret humanitær adgang, beskyttelse af flygtninge og overholdelse af den humanitære folkeret.
I 2016 indførte EU også flygtningefaciliteten for Tyrkiet
2
for at bidrage til at dække behovene hos de 3 mio. flygtninge, der opholder sig i Tyrkiet. Den humanitære del af faciliteten for 2016 og 2017 på 1,4 mia. EUR fokuserer primært på at støtte flygtninge uden for lejrene (der udgør langt størstedelen af flygtningene i Tyrkiet, og som også er de mest sårbare). Med henblik herpå iværksatte Kommissionen – gennem Verdensfødevareprogrammet og Tyrkisk Røde Halvmåne – EU's hidtil største humanitære projekt, nemlig det sociale krisesikkerhedsnet (ESSN), der sigter mod at tilvejebringe månedlige kontantoverførsler til én million af de mest sårbare flygtninge ved hjælp af debetkort.
Reaktionen på de humanitære behov i Afrika
Ligesom i de foregående år var reaktionen på de humanitære kriser i Afrika en anden væsentlig del af EU's humanitære bistand med særligt fokus på de komplekse nødsituationer i hele Sahel-området og på Afrikas Horn og regionen omkring Tchadsøen, hvor fødevaresikkerhedskriser var tynget af en række langvarige konflikter. Kommissionen har alt i alt bevilget 747 mio. EUR til bekæmpelse af kriser i Afrika syd for Sahara. Heraf gik de største tildelinger til Sudan og Sydsudan (192 mio. EUR) og Afrikas Horn (203 mio. EUR) samt Vestafrika (140 mio. EUR). Både på Afrikas Horn og i Sahel var et centralt element i Kommissionens strategi at sikre tætte forbindelser med EU's udviklingsbistand med henblik på at støtte de berørte samfunds modstandsdygtighed. I Den Centralafrikanske Republik (CAR) var EU fortsat en meget aktiv humanitær donor i overensstemmelse med EU's vedvarende højprofilerede engagement i CAR, hvor det ydede kort- og langsigtet bistand og støtte til opbygning af modstandsdygtighed for ofrene for konflikten i selve landet samt til flygtninge i nabolandene.
Irak, det bredere Mellemøsten og Nordafrika
EU spillede en central rolle med hensyn til at yde bistand til ofrene for konflikten i Irak (159 mio. EUR) og førte an i de internationale bestræbelser (bl.a. på et møde på højt plan i FN's Generalforsamling, som blev ledet af kommissær Stylianides). EU har også bidraget med at levere og koordinere bistand i form af naturalier fra medlemsstaterne gennem EU's civilbeskyttelsesordning
3
i forbindelse med konflikten omkring Mosul.
Endvidere fortsatte EU med at yde betydelig støtte til humanitære operationer i Yemen (70 mio. EUR), hvor situationen fortsat forværredes, både hvad angår basale humanitære behov og overholdelse af den humanitære folkeret, samt i Palæstina (25 mio. EUR). I Nordafrika blev der ydet fortsat støtte for at bidrage til at opfylde de humanitære behov hos Sahrawi-flygtningene samt den konfliktramte befolkning i Libyen.
Ukraine
EU var fortsat en af de største donorer af humanitær bistand i forbindelse med krisen i Ukraine og stillede fødevarer, husly, sundhedsydelser og psykologisk bistand til rådighed for de mest sårbare mennesker, der lider under konflikten i det østlige Ukraine. I alt blev der tilvejebragt 28,4 mio. EUR til EU's humanitære indsats i forbindelse med krisen.
Imødegåelse af naturkatastrofer
Det var også en vigtig prioritet for Kommissionen i 2016 at reagere hurtigt og effektivt på naturkatastrofer. Dette sker både ved at trække på humanitær bistand gennem partnerorganisationer og på EU's civilbeskyttelsesordning, der fremmer og koordinerer medlemsstaternes bistand i form af naturalier gennem Det Europæiske Beredskabskoordineringscenter (ERCC).
I 2016 var reaktionen på fænomenet El Niño 2016 – et af de værste, der er registreret – en vigtig prioritet. Kommissionen bevilgede 298 mio. EUR i humanitær nødhjælp til de mennesker, der var berørt af El Niño.
Kommissionen var også rede til at yde støtte i tilfælde af pludseligt indtrufne katastrofer. EU ydede navnlig støtte til ofrene for den tropiske orkan Winston i Fiji og tørken i Papua Ny Guinea og hjalp de mennesker, der var berørt af jordskælvet i Ecuador i 2016, med både humanitær bistand og mobilisering af europæisk civilbeskyttelsesbistand.
Tværgående spørgsmål
Undervisning under kriser
Fremme af undervisning under kriser har været en vigtig prioritet for Kommissionen i de senere år. I 2016 afsatte Kommissionen mere end 4 % af sit oprindelige budget for humanitær bistand til uddannelsesprogrammer i forbindelse med humanitære kriser i overensstemmelse med de tilsagn, som kommissær Stylianides gav i begyndelsen af sin embedsperiode.
Det humanitære verdenstopmøde
Kommissionen deltog aktivt i det humanitære verdenstopmøde (WHS) den 23.-24. maj 2016 i Istanbul. EU gav ca. 100 tilsagn. Disse omfattede en ny, udviklingsorienteret politik vedrørende tvangsfordrivelse
4
, nye retningslinjer for humanitær beskyttelse, aktivt engagement og tiltrædelse af "Grand Bargain"-aftalen med henblik på at forbedre støttens effektivitet, fortsat støtte til undervisning under kriser via budgettet for humanitær bistand samt tiltrædelse af chartret om integration af personer med handicap i den humanitære indsats
5
og chartret om kriser i byområder
6
.
Grand Bargain-aftalen
Kommissionen spillede en ledende rolle i forhandlingen af Grand Bargain-aftalen frem til det humanitære verdenstopmøde samt i det første år af gennemførelsen af sine tilsagn. Med Grand Bargain-aftalen har donorer og gennemførelsesorganer forpligtet sig til en pakke af foranstaltninger med henblik på at øge effektiviteten af den humanitære indsats i en ånd af samarbejde og gensidig forpligtelse. Ud over sin rolle som formidler af Grand Bargain-aftalen som helhed indkalder Kommissionen sammen med andre partnere til møder om arbejdet med upartiske og omfattende vurderinger af de humanitære behov. Dette arbejde anses for at være af afgørende betydning, da det danner grundlag for strategisk planlægning og finansiering samt for en målrettet og effektiv humanitær indsats.
Sammenhængen mellem humanitær bistand og udvikling
Betydningen af sammenhængen mellem humanitær bistand og udvikling indtog en meget central plads i drøftelserne både ved en række centrale multilaterale arrangementer og på europæisk plan. I 2016 skete der fremskridt i denne henseende både på politisk plan (såsom den fornyede europæiske udviklingskonsensus
7
, det humanitære verdenstopmøde og Grand Bargain-aftalen) og på operationelt plan.
Kommissionens tjenestegrene arbejdede tæt sammen i Haiti om reaktionen på orkanen Matthew, navnlig med henblik på at styrke fødevaresikkerheden og landdistrikternes modstandsdygtighed og forbedre byernes modstandsdygtighed. I Nigeria blev der udarbejdet en fælles strategi for modstandsdygtighed for at tackle den komplekse krise i den nordøstlige del af landet. Kommissionens tjenestegrene tog foreløbige skridt til i fællesskab at identificere pilotlande med henblik på yderligere at styrke det humanitære udviklingssamarbejde og fremvise det som et mønstereksempel.
I forbindelse med tvangsfordrivelse arbejder Kommissionens tjenestegrene og Tjenesten for EU's Optræden Udadtil (EU-Udenrigstjenesten) tæt sammen om at støtte operationer på området med henblik på at implementere den samlede, udviklingsorienterede tilgang til tvangsfordrivelse. Dette er også en opfølgning af New York-erklæringen om flygtninge og migranter, der blev vedtaget af FN's Generalforsamling den 19. september 2016. Det bidrager endvidere til at fremme gennemførelsen af Den Europæiske Unions globale strategi, der blev offentliggjort i 2016.
Det humanitære samarbejde og udviklingssamarbejdet er blevet styrket som reaktion på de uddannelsesmæssige behov hos børn, der er berørt af kriser og konflikter, og for at opbygge mere holdbare uddannelsessystemer i skrøbelige situationer og krisesituationer med fonden "Education cannot wait" (uddannelse kan ikke vente), der blev lanceret på det humanitære verdenstopmøde.
Kommissionen fortsatte også med at anvende "sammenhængstilgangen" for at forbedre fødevare- og ernæringssikkerheden i Sahel gennem AGIR-initiativet "Global Alliance for Resilience" (Global alliance for modstandsdygtighed). I den forbindelse gav EU tilsagn om 1,5 mia. EUR i udviklingsbistand til støtte for aktiviteter vedrørende opbygning af modstandsdygtighed i Vestafrika for perioden 2014-2020.
El Niño-krisen i 2015-2016 var et andet godt eksempel på den fælles indsats mellem humanitære aktører og udviklingsaktører samt mellem det internationale samfund og nationale og lokale myndigheder. Den samlede EU-støtte beløb sig til 539 mio. EUR.
Gennem sit arbejde i kriseramte lande har EU fortsat anvendt princippet om "ikke at gøre skade" og har bestræbt sig på at sikre en konfliktfølsom tilgang i de foranstaltninger, som det støtter.
Kontanter som bistandsform
Kommissionen har i overensstemmelse med sine forpligtelser i henhold til "Grand Bargain"-aftalen videreudviklet brugen af kontantbaseret bistand, når det var relevant. Kontanter som bistandsform er i stigende grad blevet anvendt i form af ubegrænsede overførsler til mange formål, som sikrer målbefolkningen værdighed, valgmuligheder og fleksibilitet. Andre fordele ved at anvende kontanter som bistandsform er større effektivitet, mere værdi for pengene og i sidste ende større effektivitet for donorerne og skatteyderne, idet mere bistand når ud til de mest sårbare befolkningsgrupper. Når det er muligt og hensigtsmæssigt, blev der også gjort forsøg på at skabe overensstemmelse med lokale og nationale mekanismer såsom sociale beskyttelsesordninger.
Tvangsfordrivelse
I betragtning af den voldsomme vækst i antallet af personer, der er blevet fordrevet på grund af konflikter rundt om i verden, og den foruroligende tendens til stadig mere langvarige fordrivelsessituationer vedtog Kommissionen formelt en ny udviklingsorienteret tilgang til tvangsfordrivelse. Politikken sigter mod at forhindre, at tvangsfordrivelse trækker i langdrag, og mod gradvist at bringe afhængigheden af humanitær bistand i eksisterende fordrivelsessituationer til ophør. Den nye tilgang fokuserer på at fremme selvhjulpenhed og sætte de fordrevne i stand til at leve i værdighed og bidrage til deres værtssamfund, indtil frivillig tilbagevenden eller genbosættelse er mulig. For at øge videnbasen om situationer med langvarige fordrivelsessituationer og de underliggende faktorer blev Kommissionens videnscenter om migration og demografi (KCMD) lanceret i juni 2016.
Glemte kriser
EU lagde fortsat særlig vægt på at støtte ofrene for "glemte kriser", som mindst 15 % af det oprindelige budget for humanitær bistand generelt er afsat til. EU fortsatte navnlig sin humanitære bistand til Sahrawi-flygtningene i Algeriet, de internt fordrevne i Myanmar og Sudan, de konfliktramte befolkninger i Pakistan og Darfur-flygtningene i Tchad.
Nødværktøjskasse
EU's nødværktøjskasse for humanitær bistand har til formål at reagere hurtigt på pludseligt opståede krisesituationer. Den består af tre finansieringsmekanismer: én for epidemier, en for lokale foranstaltninger og én for støtte til katastrofefonden (DREF) under Det Internationale Forbund af Røde Kors- og Røde Halvmåne-selskaber. Den finansielle tildeling beløb sig til i alt 11,5 mio. EUR, heraf 3,5 mio. EUR til epidemier, 5 mio. EUR til lokale foranstaltninger og 3 mio. EUR til DREF
ECHO Flight og andre humanitære transport- og logistikaktiviteter
I visse krisesituationer er humanitære flyvninger den eneste måde, hvorpå man kan få adgang til fjerntliggende områder og nå ud til mennesker i nød på grund af sikkerhedsmæssige begrænsninger eller mangel på tilstrækkelig infrastruktur. Humanitære flyvninger anvendes også til evakueringer af medicinske og sikkerhedsmæssige grunde. For at dække disse behov for adgang i usikre eller andre vanskelige situationer finansierer Kommissionen specifikke transport- og logistikprogrammer, navnlig gennem FN's humanitære luftfartstjeneste (UNHAS) og gennem logistikklyngen (til et samlet beløb af 20,97 mio. EUR). Kommissionen har også sin egen ECHO-luftfartstjeneste til gavn for humanitære hjælpearbejdere i kriseramte områder i Afrika syd for Sahara (med et budget på lidt under 14 mio. EUR).
Evaluering af humanitære bistandsoperationer
GD ECHO's evalueringsprogram løber over fem år og har til formål at sikre fuldstændig dækning af GD ECHO's aktiviteter i denne periode. Med hensyn til humanitær bistand sikres dette ved at gennemføre en række geografiske og tematiske evalueringer, som dækker alle vigtige aspekter af GD ECHO's humanitære interventioner. Dertil kommer, at der i hver femårsperiode udføres én omfattende evaluering, der bygger på 30 eksisterende evalueringer og yderligere forskning, hvis det er relevant. En omfattende undersøgelse af denne art gennemføres i 2017 og dækker perioden 2012-2016. I forbindelse med denne evaluering gennemgås den overordnede gennemførelse af EU's humanitære bistandspolitik.
Budgettet for 2016
1. 
Liste over finansieringsaftaler indgået af GD ECHO
8
:
http://ec.europa.eu/echo/files/funding/agreements/agreements_2016.pdf
2. Gennemførelse af GD ECHO's budget for 2016
GENNEMFØRELSE AF ECHO'S BUDGET FOR 2016
Område/land
Beløb
Afrika
767
Sudan og Sydsudan
192
Centralafrika
94
De Store Søer
63
Afrikas Horn
203
Det sydlige Afrika og Det Indiske Ocean
47
Vestafrika
140
Nordafrika
20
Afrika
10
Mellemøsten og europæiske nabolande
747
Mellemøsten
634
Europæiske nabolande
114
Asien og Stillehavsgruppen
119
Sydvest- og Centralasien
73
Sydøstasien og Stillehavsgruppen
47
Mellem- og Sydamerika, Vestindien
46
Mellem- og Sydamerika
28
Vestindien
18
Verdensomspændende katastrofer
41
Civilbeskyttelse
42
EU-bistandsfrivillige
8
Uddeling af mejeriprodukter
30
Supplerende operationer og støtte
89
I ALT
1 889
(i mio. EUR)
Yderligere oplysninger og kilder
·
Generelle oplysninger om GD ECHO:
http://ec.europa.eu/echo/en
·
Finansielle oplysninger om Europa-Kommissionens humanitære bistandsaktiviteter i 2016:
http://ec.europa.eu/echo/funding-evaluations/funding-decisions-hips_en
·
Operationelle oplysninger fra tidligere år:
http://ec.europa.eu/echo/about/annual_reports_en.htm
·
GD ECHO's årlige aktivitetsrapport for 2016:
https://ec.europa.eu/info/publications/annual-activity-reports-2016_en
·
Den årlige forvaltnings- og effektivitetsrapport for 2016
:
https://ec.europa.eu/info/node/10237
·
GD ECHO's evalueringsrapporter:
http://ec.europa.eu/echo/funding-evaluations/evaluations_en
·
Europa-Kommissionen og medlemsstaternes data vedrørende finansiering af humanitær bistand:
https://euaidexplorer.ec.europa.eu
·
Liste over partnere, der modtog støtte i 2016:
PARTNERE I 2016 — HUMANITÆRE BISTANDSOPERATIONER
Partnerens navn
Partnerens nationalitet
ACCIÓN CONTRA EL HAMBRE – ES
SPANIEN
ACTED – FR
FRANKRIG
ACTION AGAINST HUNGER – UK
DET FORENEDE KONGERIGE
ACTION CONTRE LA FAIM – FR
FRANKRIG
ACTIONAID – UK
DET FORENEDE KONGERIGE
ADRA DANMARK – DK
DANMARK
ADRA DEUTSCHLAND E.V. – DE
TYSKLAND
AGA KHAN FOUNDATION – UK
DET FORENEDE KONGERIGE
AGENCY FOR CO-OPERATION AND RESEARCH IN DEVELOPMENT – UK
DET FORENEDE KONGERIGE
AGRONOMES ET VETERINAIRES SANS FRONTIERES – FR
FRANKRIG
ALLIANCE POUR L'ACTION MEDICALE INTERNATIONALE – FR
FRANKRIG
ÄŒLOVEK V TÃSNI, O.P.S. CZ
DEN TJEKKISKE REPUBLIK
ARBEITER-SAMARITER-BUND DEUTSCHLAND E.V. – DE
TYSKLAND
ARTSEN ZONDER GRENZEN – NL
NEDERLANDENE
ASSOCIAZIONE INTERNAZIONALE VOLONTARI LAICI– SERVIZIO DI PACE – IT
ITALIEN
CARE – AT
ØSTRIG
CARE – DE
TYSKLAND
CARE – FR
FRANKRIG
CARE – NL
NEDERLANDENE
CARE – UK
DET FORENEDE KONGERIGE
CARITAS – AT
ØSTRIG
CARITAS – CH
SCHWEIZ
CARITAS – DE
TYSKLAND
CARITAS – FR
FRANKRIG
CARITAS – LU
LUXEMBOURG
CATHOLIC AGENCY FOR OVERSEAS DEVELOPMENT – UK
DET FORENEDE KONGERIGE
CESVI FONDAZIONE ONLUS – IT
ITALIEN
CHRISTIAN AID – UK
DET FORENEDE KONGERIGE
COMITATO INTERNAZIONALE PER LO SVILUPPO DEI POPOLI – IT
ITALIEN
CONCERN WORLDWIDE – IE
IRLAND
COOPERAZIONE INTERNAZIONALE – IT
ITALIEN
DANISH COMMITTEE FOR AID TO AFGHAN REFUGEES – DK
DANMARK
DANSK FLYGTNINGEHJÆLP – DK
DANMARK
DEUTSCHE WELTHUNGERHILFE E.V. – DE
TYSKLAND
EVANGELISCHES WERK FÜR DIAKONIE UND ENTWICKLUNG E.V. – DE
TYSKLAND
FAO
INTERNATIONAL ORGANISATION
FEDERACION DE ASOCIACIONES MEDICUS MUNDI ESPAÑA – ES
SPANIEN
FEDERATION HANDICAP INTERNATIONAL – FR
FRANKRIG
FOLKEKIRKENS NØDHJÆLP – DK
DANMARK
FONDAZIONE TERRE DES HOMMES ITALIA ONLUS – IT
ITALIEN
FUNDACION ALIANZA POR LOS DERECHOS, LA IGUALD Y LA SOLIDARIDAD INTERNACIONAL – ES
SPANIEN
FUNDACION OXFAM INTERMON – ES
SPANIEN
FUNDACIÓN PLAN INTERNATIONAL ESPAÑA – ES
SPANIEN
FUNDACIÓN SAVE THE CHILDREN – ES
SPANIEN
GOAL – IE
IRLAND
GRUPPO DI VOLONTARIATO CIVILE – IT
ITALIEN
HELP – HILFE ZUR SELBSTHILFE E.V. – DE
TYSKLAND
HELPAGE INTERNATIONAL – UK
DET FORENEDE KONGERIGE
ICRC
INTERNATIONAL ORGANISATION
IFRC
INTERNATIONAL ORGANISATION
INTERNATIONAL MEDICAL CORPS – UK
DET FORENEDE KONGERIGE
INTERNATIONAL NGO SAFETY ORGANISATION – UK
DET FORENEDE KONGERIGE
INTERNATIONAL RESCUE COMMITTE – UK
DET FORENEDE KONGERIGE
INTERSOS – IT
ITALIEN
IOM
INTERNATIONAL ORGANISATION
ISLAMIC RELIEF WORLDWIDE – UK
DET FORENEDE KONGERIGE
JOHANNITER-UNFALL-HILFE E.V. – DE
TYSKLAND
KIRKENS NØDHJELP – NO
NORGE
KIRKON ULKOMAANAPU SR. – FI
FINLAND
LA CHAINE DE L'ESPOIR – FR
FRANKRIG
LUTHERAN WORLD FEDERATION – CH
SCHWEIZ
MALTESER HILFSDIENST E.V. – DE
TYSKLAND
MEDECINS DU MONDE – BE
BELGIEN
MEDAIR – CH
SCHWEIZ
MEDECINS DU MONDE – FR
FRANKRIG
MEDECINS SANS FRONTIERES – BE
BELGIEN
MEDECINS SANS FRONTIERES – CH
SCHWEIZ
MEDICO INTERNATIONAL E.V – DE
TYSKLAND
MEDICOS DEL MUNDO ESPAÑA – ES
SPANIEN
MERCY CORPS EUROPE – UK
DET FORENEDE KONGERIGE
MISSION AVIATION FELLOWSHIP INTERNATIONAL – UK
DET FORENEDE KONGERIGE
FORENINGEN MISSION ØST – DK
DANMARK
MOVIMIENTO POR LA PAZ, EL DESARME Y LA LIBERTAD – ES
SPANIEN
MUSLIM AID – UK
DET FORENEDE KONGERIGE
NORWEGIAN REFUGEE COUNCIL – NO
NORGE
OXFAM – UK
DET FORENEDE KONGERIGE
OXFAM ITALIA ONLUS ASSOCIAZIONE – IT
ITALIEN
OXFAM-SOLIDARITE(IT) – BE
BELGIEN
PELASTAKAA LAPSET – RÄDDA BARNEN – FI
FINLAND
PLAN INTERNATIONAL – UK
DET FORENEDE KONGERIGE
PLAN INTERNATIONAL SVERIGE INSAMLINGSSTIFTELSE – SE
SVERIGE
PLAN IRELAND CHARITABLE ASSISTANCE – IE
IRLAND
POLSKA AKCJA HUMANITARNA – PL
POLEN
PRACTICAL ACTION – UK
DET FORENEDE KONGERIGE
PREMIERE URGENCE INTERNATIONALE – FR
FRANKRIG
RADDA BARNENS RIKSFORBUND – SE
SVERIGE
RED BARNET – DK
DANMARK
RED CROSS – BE
BELGIEN
RED CROSS – DE
TYSKLAND
RØDE KORS – DK
DANMARK
RED CROSS – ES
SPANIEN
RED CROSS – FI
FINLAND
RED CROSS – FR
FRANKRIG
RED CROSS – LU
LUXEMBURG
RED CROSS – NL
NEDERLANDENE
RED CROSS – NO
NORGE
RED CROSS – UK
DET FORENEDE KONGERIGE
REDD BARNA – NO
NORGE
REDR – ENGINEERS FOR DISASTER RELIEF – UK
DET FORENEDE KONGERIGE
RELIEF INTERNATIONAL – UK
DET FORENEDE KONGERIGE
SAVE THE CHILDREN – NL
NEDERLANDENE
SAVE THE CHILDREN ITALIA ONLUS – IT
ITALIEN
SOLIDAR SUISSE – CH
SCHWEIZ
SOLIDARITES INTERNATIONAL – FR
FRANKRIG
SOS SAHEL INTERNATIONAL FRANCE – FR
FRANKRIG
SOS-KINDERDORF INTERNATIONAL – AT
ØSTRIG
STICHTING OXFAM NOVIB – NL
NEDERLANDENE
STICHTING WAR CHILD – NL
NEDERLANDENE
STICHTING WORLD VISION NEDERLAND – NL
NEDERLANDENE
SVENSKA KYRKAN – SE
SVERIGE
TEARFUND – UK
DET FORENEDE KONGERIGE
TERRE DES HOMMES – CH
SCHWEIZ
THE INTERNATIONAL CATHOLIC MIGRATION COMMISSION – CH
SCHWEIZ
THE SAVE THE CHILDREN FUND – UK
DET FORENEDE KONGERIGE
TIERÄRZTE OHNE GRENZEN E.V. – DE
TYSKLAND
TRIANGLE GENERATION HUMANITAIRE – FR
FRANKRIG
TROCAIRE – IE
IRLAND
UN – OCHA
INTERNATIONAL ORGANISATION
UN – OHCHR
INTERNATIONAL ORGANISATION
UN – PAHO
INTERNATIONAL ORGANISATION
UNDP
INTERNATIONAL ORGANISATION
UNESCO
INTERNATIONAL ORGANISATION
UNFPA
INTERNATIONAL ORGANISATION
UNHCR
INTERNATIONAL ORGANISATION
UNICEF
INTERNATIONAL ORGANISATION
UNISDR
INTERNATIONAL ORGANISATION
UNOPS
INTERNATIONAL ORGANISATION
UNRWA
INTERNATIONAL ORGANISATION
UNWOMEN
INTERNATIONAL ORGANISATION
WFP
INTERNATIONAL ORGANISATION
WHO
INTERNATIONAL ORGANISATION
WORLD VISION – DE
TYSKLAND
WORLD VISION – UK
DET FORENEDE KONGERIGE
ZOA – NL
NEDERLANDENE
(1)
Finansieringen fra Den Europæiske Udviklingsfond på 173 mio. EUR er medregnet i dette beløb.
(2)
Kommissionens afgørelse C(2015) 9500 af 24. november 2015 om koordinering af Unionens og medlemsstaternes tiltag gennem en koordinationsmekanisme – flygtningefaciliteten for Tyrkiet (EUT C 407 af 8.12.2015, s. 8), senest ændret ved Kommissionens afgørelse af 18. april 2017 om faciliteten for flygtninge i Tyrkiet og om ændring af Kommissionens afgørelse C(2015) 9500 af 24. november 2015.
(3)
http://ec.europa.eu/echo/what/civil-protection/mechanism_en
(4)
Meddelelse fra Kommissionen "Et værdigt liv: fra afhængighed af bistand til selvhjulpenhed – Tvangsfordrivelse og udvikling", COM(2016) 234 final.
(5)
http://humanitariandisabilitycharter.org/
(6)
https://unhabitat.org/wp-content/uploads/2016/05/Global-Alliance-for-Urban-Crises-Charter-for-WHS-Final.pdf
(7)
https://ec.europa.eu/europeaid/policies/european-development-policy/european-consensus-development_en
(8)
Herunder navnene på berørte partnerorganisationer.

Summary:
EU’s humanitære bistand og civilbeskyttelse — årsberetning 2016
RESUMÉ AF:
Årsberetning (COM(2017) 662 final) om gennemførelsen af Den Europæiske Unions politikker for humanitær bistand i 2016
HVAD ER FORMÅLET MED ÅRSBERETNINGEN?
Årsberetningen fremlægger EU’s vigtigste aktioner i forbindelse med 
humanitær bistand
 og 
civilbeskyttelse
, der er gennemført i 2016, med henblik på at:
yde bistand for at afhjælpe humanitære kriser rundt omkring i verden 
 
fremme samarbejde blandt civilbeskyttelsesmyndigheder i EU, som reaktion på naturkatastrofer eller menneskeskabte katastrofer i og uden for Europa. 
 
Årsberetningen er udarbejdet af 
Europa-Kommissionen
 i overensstemmelse med forordning (EF) nr. 
1257/96
, som kræver, at der udarbejdes en årsberetning om EU’s vigtigste aktiviteter vedrørende humanitær bistand og politiske resultater i det forløbne år, herunder en oversigt over finansierede operationer.
HOVEDPUNKTER
I 2016 sås der en stigning i antallet, kompleksiteten og alvorsgraden af humanitære kriser:
over 50 væbnede konflikter var aktive på verdensplan 
 
over 95 millioner mennesker i 40 lande havde behov for humanitær bistand i 2016 
 
næsten 65 millioner mennesker (hvoraf halvdelen var børn) blev fordrevet — flere end nogensinde før. 
 
Aktioner
Krisen med syriske flygtninge:
 En stor del af EU’s humanitære budget (454 mio. EUR) blev anvendt til at støtte flygtninge i de lande, der er mest berørt af krisen i Syrien (navnlig 
Jordan
 og 
Libanon
), samt til mennesker i Syrien med behov for humanitær bistand. 
 
Faciliteten for flygtninge i Tyrkiet:
 
Faciliteten
 blev oprettet i 2016 og støtter næsten 3 millioner flygtninge:
Den humanitære bistand på 1,4 mia. EUR til faciliteten for 2016 og 2017 er hovedsagelig rettet mod at støtte 
flygtninge, der ikke bor i flygtningelejre
, som udgør langt størstedelen af flygtninge og er de mest sårbare.
 
 
Afrika:
 EU’s bistand er især fokuseret på de komplekse nødsituationer i 
Sahel-området
, på 
Afrikas Horn
 og i 
regionen omkring Tchadsøen
, hvor der udover fødevaresikkerhedskriser forekom en række langvarige konflikter:
747 mio. EUR blev bevilget til bekæmpelse af kriser i Afrika syd for Sahara. De største allokeringer gik til 
Sudan og Sydsudan
 (192 mio. EUR), Afrikas Horn (203 mio. EUR) samt Vestafrika (140 mio. EUR).
Både på Afrikas Horn og i Sahel var et centralt element i Kommissionens strategi at sikre tætte forbindelser med EU’s 
udviklingsbistand
, med henblik på at støtte de berørte samfunds modstandsdygtighed.
 
 
Irak, det bredere Mellemøsten og Nordafrika:
 EU har givet:
bistand til ofrene for konflikten i Irak (159 mio. EUR) og støttet de internationale bestræbelser. EU har også bidraget med at levere og koordinere bistand fra EU-landene gennem 
EU-civilbeskyttelsesmekanismen
 i forbindelse med konflikten omkring Mosul.
betydelig støtte til humanitære operationer i Yemen (70 mio. EUR) samt i Palæstina (25 mio. EUR).
fortsat støtte til Sahrawi-flygtninge i Nordafrika samt den konfliktramte befolkning i Libyen.
 
 
Ukraine:
 EU er en af de største donorer af humanitær bistand (28,4 mio. EUR) og stillede fødevarer husly, sundhedsydelser og psykologisk bistand til rådighed for de mest sårbare mennesker, der lider under konflikten i det østlige Ukraine. 
 
Imødegåelse af naturkatastrofer
Det var også en vigtig prioritet for Kommissionen i 2016 at reagere hurtigt og effektivt på naturkatastrofer. Det sker både ved at trække på humanitær bistand gennem partnerorganisationer og på EU-civilbeskyttelsesmekanismen.
Kommissionen bevilgede 298 mio. EUR i humanitær nødhjælp til de mennesker, der var berørt af fænomenet El Niño. 
 
EU ydede støtte til ofrene for den tropiske cyklon Winston i Fiji og tørken i Papua Ny Guinea og hjalp de mennesker, der var berørt af jordskælvet i Ecuador i 2016. 
 
Andre forhold
Undervisning under kriser
 — Kommissionen afsatte mere end 4 % af sit oprindelige budget for humanitær bistand til uddannelsesprogrammer i forbindelse med humanitære kriser. 
 
Sammenhængen mellem 
humanitær bistand og udvikling
:
EU’s tjenestegrene arbejdede tæt sammen i Haiti om reaktionen på orkanen Matthew og den komplekse krise i Nigeria.
I forbindelse med 
tvangsfordrivelse
 arbejder Kommissionens tjenestegrene sammen med 
EU-Udenrigstjenesten
 om at støtte operationer på området med henblik på at implementere den samlede, udviklingsorienterede tilgang til tvangsfordrivelse.
 
 
Glemte kriser
 — mindst 15 % af det oprindelige budget for humanitær bistand er generelt afsat til ofre for glemte kriser. Disse omfatter humanitær bistand til Sahrawi-flygtninge i Algeriet, internt fordrevne i Myanmar og Sudan, konfliktramte befolkninger i Pakistan samt Darfur-flygtninge i Tchad.
BAGGRUND
For yderligere oplysninger henvises til:
Civilbeskyttelse og humanitær bistand
 (
Europa-Kommissionen
).
HOVEDDOKUMENT
Rapport fra Kommissionen til Europa-Parlamentet og Rådet — Årsberetning om gennemførelsen af Den Europæiske Unions politikker for humanitær bistand i 2016 (
COM(2017) 662 final
 af 13.11.2017).
TILHØRENDE DOKUMENTER
Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — Et værdigt liv: fra afhængighed af bistand til selvhjulpenhed — Tvangsfordrivelse og udvikling (
COM(2016) 234 final
 af 26.4.2016).
Kommissionens 
afgørelse
 af 24. november 2015 om koordinering af Unionens og medlemsstaternes tiltag gennem en koordinationsmekanisme — flygtningefaciliteten for Tyrkiet (EUT C 407 af 8.12.2015, s. 8-13).
Efterfølgende ændringer af afgørelsen er blevet indarbejdet i grundteksten. Denne 
konsoliderede udgave
 har ingen retsvirkning.
Europa-Parlamentets og Rådets afgørelse nr. 
1313/2013/EU
 af 17. december 2013 om en EU-civilbeskyttelsesmekanisme (EUT L 347 af 20.12.2013, s. 924-947).
Rådets forordning (EF) nr. 
1257/96
 af 20. juni 1996 om humanitær bistand (EFT L 163 af 2.7.1996, s. 1-6).
Se den 
konsoliderede udgave
.
seneste ajourføring 12.06.2018